དབུ་པ་ལ་འཇུག་པའི་རྣམ་པ་ད་ལར་གཡལ་བའིམ་ལས་བྱ་བ་བཞུ

༄༅༅།ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་ལ་ཕྱག་འཚལ་ལོ།།ཡེ་ཤེས་ལུས་གྲིམས་ཏིང་འཛིན་སྟོབས་ཀྱིས་རྩེན།།ཉོན་མོངས་གཡུལ་ངོ་ཟློག་པའི་དགྲ་ཐབས
མཁས།།བྱམས་སོགས་ཚད་མེད་བཞི་ཡི་དཔུང་ཚོགས་ཅན།།མཐུ་ཆེན་དཔའ་བོ་དེ་ལ་ཕྱག་འཚལ་ལོ།།སྐལ་ལྡན་ཤིང་རྟའི་ཆུ་ཀླུང་མིན་ཡང་འགྲོ་བའི་དྲི་མ་དག་བྱེད་ཆུ།།ཙན་དན་གྱིས་བསྒོས
སེར་བུ་མིན་ཡང་འགྲོ་བའི་ཡིད་ཀྱི་གདུང་བ་སེལ།།གཟི་ལྡན་ནམ་མཁའི་ནོར་བུ་མིན་ཡང་འགྲོ་བའི་མུན་སེལ་སྣང་བྱེད་མཆོག།ཐུབ་པའི་བསྟན་དང་བསྟན་འཛིན་ཚོགས་རྣམས་སྐྱེ་རྒུའི་གཙུག་ན་རྒྱལ་གྱུར།།
ཅིག།མཐའ་གཉིས་སྤངས་པའི་ཆུ་གཏེར་འཛིངས་ལ་གནས།།བྱང་ཆུབ་ཡན་ལག་བདུན་གྱི་གདེངས་ཀས་བརྗིད།།གསུང་རབ་རིན་ཆེན་གླིང་ལ་དབང་བསྐུར་བ།།ཀླུ་སྒྲུབ་ཀླུ་ཡི་དབང་པོས་པདག
སྐྱོངས་ཤིག།དེ་ཡི་གཞུང་ལུགས་རབ་དཀར་ཀུན་དའི་ཚལ།།གང་པོ།།བློ་གྲོས་ཟེར་གྱིས་རྣམ་འབྱེད་ཅིང་།།ཐུབ་བསྟན་གླིང་བཞི་གསལ་བའི་འོད་དཀར་ཅན།།དཔལ་ལྡན་ཟླ་བའི་ཞབས་ལའང་གུས་བཏུད

༄།ནལ།།གང་ཞིག་རྟོགས་ན་མཐར་ལྷོ་རྡོ་རྗེའི་རཾ།།ཉི་མ་འཟེར་གྱི་སརྦྦ་རྩེའི་ཟིལ་པ་ལ།།རེག་པ་ཇི་བཞིན་འཇིག་འགྱུར་དབུ་མའི་ལམ།།རྟོག་གེའི་རླུང་གིས་མ་བསྐྱོད་འདིར་བཤད་བྱ།།ལྷ་དང་ལྷ་དབང་ལྷ་མིན་མི་འམ
ག་པ་ལག་འགྲོ་གདེངས་ཅན་དབང་ལ་སོགས།།གེའུ་ཏ་མ་དེ་བསྟན་ལ་གང་དད་པའི།།སྐལ་ལྡན་དེ་དག་དང་བའི་ཡིད་ཀྱིས་ཉོན།།འདིར་ཟབ་པ་དང་རྒྱ་ཆེ་བའི་ཚུལ་བླ་ན་མེད་པ་གསལ་བར་བྱེད་པ་དབུ་མ་ལ་འཇུག་པའི་བསྟན་འཆོས་ནི་གང་པསཟབ
བའི་ཆོས་ཡིན་ནོ།།འདིར་བསྟན་འཆོས་ཀྱི་འབྲེལ་པ་ནི་ཅི།བརྗོད་པར་བྱ་བ་ནི་གང་།དགོས་པ་ཅིའི་ཕྱིར་བརྩམས་ཞེ་ན།དེ་ལ་རེ་ཞིག་བསྟན་པཆོས་ཀྱི་འབྲེལ་པ་ནི།དེ་བཞིན་གཤེགས་པས་ཆོས་ཀྱི་འཁོར་ལོ་ཇི་ལྟར་བསྟོང་པའི་ཚུལ་དང་།
བར་བྱེད་པ་རྣམས་ཀྱིས་ཇི་ལྟར་བསྡུས་པའི་ཚུལ་དང་།དགོངས་འགྲེལ་མཁན་པོ་རྣམས་ཀྱིས་ཇི་ལྟར་བཀྲལ་བའི་ཚུལ་གསུམ་གྱིས་རིག་པར་བྱའོ།།དེ་ལ་དང་པོ་ནི།དེ་བཞིན་གཤེགས་པས་འཇིག་རྟེན་སྐྱེ་བ་དང་།འགག་པ་དང་།རྟཀ
པ་དང་།ཆད་པ་དང་།གཅིག་དང་།ཐ་དད་ལ་སོགས་པ་སྨོས་པའི་ཚོགས་མཐའ་དག་ལ་མངོན་པར་ཞེན་པ།མ་རིག་པའི་མུན་པ་མཐུག་པོས་སྨག་ཏུ་གྱུར་པ།འཁོར་བའི་འབྲོག་དགོན་པ་ཉམ་ང་བར་ཡུན་རིང་པོ་ནས་མུན་པ།ཡང་དག་པའི་ལམ

སྟོར་བ།སྐྱེ་བ་དང་།རྒ་བ་དང་།ན་བ་དང་།འཆི་བའི་སྡུག་བསྔལ་མི་བཟད་པ་གཅན་གཟན་དང་།སྦྲུལ་གདུག་པ་ལྟ་བུས་ཤིན་ཏུ་གཙེས་པར་གྱུར་ཏེ།ཉམ་ཐག་པའི་སྨྲེ་སྔགས་སྙིང་རྗེ་རྗེ་ལྟར་རྒྱུན་དུ་སྒྲོགས་པ་དག་ལ་ཤིན་ཏུ་ཕུལ་དུ་བྱུང་ཞིང་བླ་ན་མེད་པའི་ཐུགས་རྗེ་ཆེན་པོས་ཡང
དག་པར་གཟིགས་ནས།མཐའ་དག་སྒྲོལ་བར་འདོད་པའི་མཚན་ཉིད་ཅན་གྱི་བྱང་ཆུབ་ཀྱི་ཐུགས་མངོན་དུ་མཛད་དེ།བསྐལ་པ་བྱེ་བ་ཁྲག་ཁྲིག་དུ་མར་བསོད་ནམས་དང་ཡེ་ཤེས་ཀྱི་ཚོགས་ཀྱི་ཁུར་ཆེན་པོ་བཞེས་ནས།ཤེས་རབ་ཀྱི་ཕ་རོལ་ཏུ་ཕྱིན་པའི་རྒྱ་མཚོ་བསྲུབས་པ་ལས།རང་
དང་གཞན་གྱི་དགོས་འདོད་མ་ལུས་པ་སྩོལ་བ།ཐར་པ་བླ་ན་མེད་པ་རིན་པོ་ཆེ་དབང་གི་རྒྱལ་པོ་ལྟ་བུའི་གོ་འཕང་མཆོག་ཏུ་གྱུར་པ་བརྙེས་ཏེ།གདུལ་བྱ་རྣམས་ཀྱི་ཁམས་དང་།བསམ་པ་དང་།བག་ལ་ཉལ་ཇི་ལྟ་བ་བཞིན་དུ་ཆོས་ཀྱི་འཁོར་ལོ་བླ་ན་མེད་པ་བསྐོར་བར་མཛད་དེ།
བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་བ་དེའང་།བརྗོད་བྱ་བསླབ་པ་གསུམ་གྱི་བྱེ་བྲག་ལས་ནི་སྡེ་སྣོད་རིན་པོ་ཆེ་གསུམ་དུ་འགྱུར་རོ།།རྗོད་བྱེད་ཀྱི་བྱེ་བྲག་ལས་ནི་གསུང་རབ་ཡན་ལག་བཅུ་གཉིས་སུ་འགྱུར་རོ།།མི་མཐུན་ཕྱོགས་ཀྱི་གཉེན་པོའི་བྱེ་བྲག་ལས་ནི་
ཆོས་ཀྱི་ཕུང་པོ་བརྒྱད་ཁྲི་བཞི་སྟོང་དུ་འགྱུར་ཏེ།འདི་ལྟར།འདོད་ཆགས་ལ་སྤྱོད་པའི་གང་ཟག་ཉི་ཁྲི་ཆིག་སྟོང་།དེ་བཞིན་དུ་ཞེ་སྡང་ལ་སྤྱོད་པ་དང་།གཏི་མུག་ལ་སྤྱོད་པ་དང་།ཆ་མཉམ་པ་ལ་སྤྱོད་པའི་གང་ཟག་ཀྱང་དེ་སྙེད་རེ་ཡོད་པས།དེ་དག་གི་ཕྱིར་དུ་ཆོས་ཀྱི་ཕུང་པོའང་དེ།
སྡེད་གསུངས་སོ་ཞེས་འཕགས་པ་ཀླུ་སྒྲུབ་ཀྱིས་ཤེས་རབ་ཀྱི་ཕ་རོལ་ཏུ་ཕྱིན་པ་ཐབས་ཀྱི་ལེའུའི་འགྲེལ་པར་བཤད་དོ་ཞེས་རྒྱའི་མཁན་པོ་ཟེར་རོ།།དུས་ཀྱི་བྱེ་བྲག་ལས་ནི་ཆོས་ཀྱི་འཁོར་ལོ་རྣམ་པ་གསུམ་སྟེ།འདི་ལྟར།བདེན་པ་བཞིའི་ཆོས་ཀྱི་འཁོར་ལོ་དང་།མཚན

ཉིད་མེད་པའ་ཆོས་ཀྱི་འཁོར་ལ་དང་།ལེགས་པར་རྣམ་པར་ཕྱེ་བ་དང་ལྡན་པའི་ཆོས་ཀྱི་འཁོར་ལོའོ།།དང་པོ་ནི།ཝཱ་ར་ཎ་སི་དྲང་སྲོང་རྒྱུ་བ་རི་དྭགས་ཀྱི་ནགས་སུ་ཉན་ཐོས་ཀྱི་ཐེག་པ་ལ་ཡང་དག་པར་ཞུགས་པ་རྣམས་ལ་བདེན་པ་བཞི་ལས
བརྩམས་ཏེ་བསྟན་པ་གང་ཡིན་པའོ།།གཉིས་པ་ནི།བྱ་རྒོད་ཕུང་པོའི་རི་ལ་སོགས་པར་ཐེག་པ་ཆེན་པོ་ལ་ཡང་དག་པར་ཞུགས་པ་རྣམས་ལ་དོན་དམ་པའི་བདེན་པ་སྟོང་པ་ཉིད་ལས་བརྩམས་ཏེ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སོགས་པ་བསྟན་པ་གང་ཡིན་པའོ།།གདུམ
དེ།པད་མའི་སྙིང་པོ་ཅན་ལ་སོགས་པ་ཞིང་ཡོངས་སུ་དག་པ་དང་།མ་དག་པ་རྣམས་སུ་ཐེག་པ་ཐམས་ཅད་ལ་ཡང་དག་པར་གཞོལ་བ་རྣམས་ལ་ངོ་བོ་ཉིད་མེད་པ་རྣམ་པ་གསུམ་ལས་བརྩམས་ནས་འཕགས་པ་དགོངས་པ་ངེས་པར་འགྲེལ་བ་ལ་སོགས་པ་བསྟན་པ་གང་ཡིན་པ
འདིར་ཆོས་ཀྱི་འཁོར་ལོའི་ངོ་བོ་ནི་གང་།ཅིའི་ཕྱིར་འཁོར་ལོ་ཞེས་བྱ་ཞེ་ན།ཆོས་ཀྱི་འཁོར་ལོའི་རང་བཞིན་ནི་གཉིས་ཏེ།བསྟན་པའི་ཆོས་དང་།རྟོགས་པའི་ཆོས་སོ།།དང་པོ་ནི།གསུང་རབ་ཡན་ལག་བཅུ་གཉིས་རྣམས་སོ།།གཉིས་པ་ནི།མཐོང་ལ་
སོགས་པ་འཕགས་པའི་ལམ་རྣམས་སོ།།འཁོར་ལོ་དང་ཆོས་མཐུན་པའི་ཕྱིར་ཆོས་ཀྱི་འཁོར་ལོ་ཞེས་བྱ་སྟེ།འདི་ལྟར།འཁོར་ལོས་མི་མཐུན་པའི་ཕྱོགས་འཇོམས་པར་བྱེད་པ་དང་།ཡུལ་གཞན་ནས་གཞན་དུ་འཕོ་བ་ལྟར།བསྟན་པ་དང་རྟོགས་པའི་བདག་ཉིད
ཀྱི་ཆོས་རྣམ་པ་འདི་གཉིས་ཀྱང་འདོད་ཆགས་ལ་སོགས་པ་མི་མཐུན་པའི་ཕྱོགས་འཇོམས་པར་བྱེད་པ་དང་།གདུལ་བྱའི་རྒྱུད་ལ་རིམ་གྱིས་འཕོ་བའི་ཕྱིར་རོ།།ཇི་ལྟར་འཕོ་བར་འགྱུར་ཞེ་ན།བཅོམ་ལྡན་འདས་ཀྱིས་བསྟན་པའི་ཆོས་ཀྱི་འཁོར་ལོ་བསྐོར་བ་ལས།ཀུན

ཤེས་ཀོའུ་ཌི་ནྱ་ལ་སོགས་པས་དེ་ཚུལ་བཞིན་བསྒྲུབས་པས་རྟོགས་པའི་ཆོས་ཀྱི་འཁོར་ལོ་སྐྱེ་ལ།དེ་དག་གིས་ཀྱང་གདུལ་བྱ་གཞན་ལ་དེ་བསྟན་པ་ལས་དེ་ལྟར་རྟོགས་པ་སྐྱེ་བར་འགྱུར་བའི་ཚུལ་གྱིས་སོ།།ཆོས་ཀྱི་འཁོར་ལོ་གསུམ་པོ་འདི་དག་དུས་ནམ་གྱི་ཚེ་གསུངས
ན།བཙུན་པ་ཡང་དག་བདེན་ན་རེ།འཁོར་ལོ་དང་པོ་ནི་མངོན་པར་རྫོགས་པར་སངས་རྒྱས་པའི་ལོ་ཉིད་ཀྱི་ཚེ་གསུངས་ལ།གཉིས་པ་ནི་སངས་རྒྱས་ནས་ལོ་བདུན་ཡོན་པ་ནའོ།།གསུམ་པ་ནི་སངས་རྒྱས་ནས་ལོ་སུམ་ཅུ་རྩ་བདུན་ལོན་པ་ན་གསུངས་སོ་ཞེས་ཟེར་རོ།།གཞན་
དག་ན་རེ།གསུམ་པོ་དེ་དག་ཀྱང་ཐོག་མ་དང་།བར་དང་།ཐ་མར་གསུངས་པ་ཙམ་དུ་མངོན་གྱི།ལོ་དང་།ཟླ་བ་དང་།དུས་ཚིགས་ཀྱི་བྱེ་བྲག་འདི་ཙམ་ཞེས་བྱ་བ་ནི་ངེས་པར་མི་ཤེས་སོ་ཞེས་ཟེར་རོ།།མཚན་ཉིད་མེད་པའི་ཆོས་ཀྱི་འཁོར་ལོ་དུས་གཉིས་པར་བསྐོར་བར་གང་གིས
ཤེས་ཞེ་ན།ཤེས་རབ་ཀྱི་ཕ་རོལ་ཏུ་ཕྱིན་པ་ལས།དེའི་ཚེ་ལྷའི་བུ་བརྒྱ་སྟོང་ཚད་མེད་པ་རྣམས་ནམ་མཁའ་ལ་མེ་ཏོག་གཏོར་ནས།སྐད་མཐུན་པར་འདི་སྐད་དུ།ཀྱེ་བདག་ཅག་ལ་སོགས་པས་ནི།དེང་འཛམ་བུའི་གླིང་དུ་བཅོམ་ལྡན་འདས་ཀྱིས་ཤིན་ཏུ་གྱ་ནོམ་པའི་ཆོས་ཀྱི་འཁོར
ལོ་གཉིས་པ་བསྐོར་བར་མཐོང་ཞེས་སྨྲས་སོ།།ཞེས་གསུངས་པ་ལས་ཤེས་སོ།།འཁོར་ལོ་གསུམ་པོ་འདི་དག་ལས་བདེན་པ་བཞིའི་ཆོས་ཀྱི་འཁོར་ལོ་ནི་ཉན་ཐོས་ཀྱི་སྡེ་སྣོད་དེ།ཉན་ཐོས་ཀྱི་ཐེག་པ་ལ་ཡང་དག་པར་ཞུགས་པ་རྣམས་ཀྱི་དབང་དུ་བྱས་པའི་ཕྱིར་རོ།།
མཚན་ཉིད་མེད་པའི་ཆོས་ཀྱི་འཁོར་ལོ་ནི་ཐེག་པ་ཆེན་པོའི་སྡེ་སྣོད་དེ།ཐེག་པ་ཆེན་པོ་ལ་ཡང་དག་པར་ཞུགས་པ་རྣམས་ཀྱི་དབང་དུ་བྱས་པའི་ཕྱིར་རོ།།ལེགས་པར་རབ་ཏུ་ཕྱེ་བའི་ཆོས་ཀྱི་འཁོར་ལོ་ནི་ཐེག་པ་ཆེ་ཆུང་གཉིས་ཀའི་ཐུན་མོང་བ་ཡིན་ཏེ།ཐེག་པ་ཐམས་ཅད་ལ་ཡང

དག་པར་ཞུགས་པ་རྣམས་ཀྱི་དབང་དུ་བྱས་པའི་ཕྱིར་རོ།།གསུམ་པོ་འདི་དག་ལས་དྲང་བའི་དོན་ནི་གང་།ངེས་པའི་དོན་ནི་གང་ཞེ་ན།དེ་ལ་སྡེ་པ་དག་ནི་ཐ་མ་གཉིས་ཆོས་ཀྱི་འཁོར་ལོར་མི་འདོད་ལ།བདེན་པ་བཞིའི་ཆོས་ཀྱི་འཁོར་ལོ་ཉིད་ལན་གསུམ
དུ་ཟླས་ཤིང་རྣམ་པ་བཅུ་གཉིས་སུ་བསྐོར་བར་འདོད་དོ།།ཅི་ལྟར་ན་ལན་གསུམ་དུ་བཟླས་པ་ཡིན་ཞེ་ན།འདི་ནི་སྡུག་བསྔལ་འཕགས་པའི་བདེན་པའོ་ཞེས་པ་ནས།འདི་ནི་ལམ་འཕགས་པའི་བདེན་པའོ་ཞེས་པའི་བར་ནི་བདེན་པ་བཞིའི་ངོ་བོ་ལ་བཟླས་པ་སྟེ་དང་པོའོ།།དེའི་འོག
།འདི་ནི་སྡུག་བསྔལ་འཕགས་པའི་བདེན་པ་སྟེ་ཡོངས་སུ་ཤེས་པར་བྱའོ་ཞེས་པ་ནས།འདི་ནི་ལམ་འཕགས་པའི་བདེན་པ་སྟེ་བསྒོམ་པར་བྱའོ་ཞེས་པའི་བར་ནི་བདེན་པ་བཞིའི་བྱ་བ་ལ་བཟླས་པ་སྟེ་གཉིས་པའོ།།དེའི་འོག་ཏུ།འདི་ནི་སྡུག་བསྔལ་འཕགས་པའི་བས
པ་སྟེ་ཡོངས་སུ་ཤེས་སོ་ཞེས་པ་ནས།འདི་ནི་ལམ་འཕགས་པའི་བདེན་པ་སྟེ་བསྒོམས་སོ་ཞེས་པའི་བར་ནི་བདེན་པ་བཞི་ལ་མཐར་ཕྱིན་པར་བཟླས་པ་སྟེ་གསུམ་པའོ།།དེ་དག་ཀྱང་གོ་རིམ་བཞིན་དུ་མཐོང་བ་དང་།སྒོམ་པ་དང་།མི་སྤོང་པའི་ལམ་གསུམ་གྱི་དབང་དུ་བྱས་པ
ཡིན་ནོ།།གསུམ་པོ་དེ་དག་རེ་རེ་ལའང་མིག་དང་།ཤེས་པ་དང་།སྡེ་དང་།རིག་པ་སྐྱེའོ་ཞེས་འབྱུང་སྟེ།དེ་ལ་ཐོག་མ་ཉིད་དུ་བདེན་པ་རྣམས་ལ་འཕགས་པའི་ཡེ་ཤེས་དྲི་མ་མེད་པ་སྐྱེས་པ་ནི་མིག་གོ།།དེ་ཉིད་དུས་གསུམ་གྱི་བྱེ་བྲག་ལས་ཤེས་པ་ལ་སོགས་པ་རྣམ་པ་གསུ
དུ་འགྱུར་རོ།།ཡང་ན།ཆོས་བཟོད་དང་།ཆོས་ཤེས་དང་།རྗེས་བཟོད་དང་།རྗེས་ཤེས་བཞི་དང་གོ་རིམ་བཞིན་དུ་སྦྱར་རོ།།ཅི་ལྟར་ན་རྣམ་པ་བཅུ་གཉིས་སུ་བསྐོར་ཞེ་ན།བདེན་པ་བཞི་པོ་རེ་རེ་ལའང་ངོ་བོ་དང་།བྱ་བ་དང་།མཐར་ཕྱིན་པར་བཟླས་པ་གསུམ་གསུམ་དུ

བསྐོར་བའི་ཕྱིར་རོ།།དེ་ལ་ཕལ་ཆེན་པའི་སྡེ་པ་ལ་སོགས་པ་ཁ་ཅིག་ནི།དེ་བཞིན་གཤེགས་པའི་གསུངན་ཐམས་ཅད་ནི་ངེཟ་པའི་དོན་ཡིན་ནོ་ཞེས་ཟེར་རོ།།ཐམས་ཅད་ཡོད་པར་སྨྲ་བ་ལ་སོགས་པ་རྣམས་ནི།དེ་བཞིན་གཤེགས་པའི་གཡུང་ལ་དྲང་བའི་དོན་དང་ངེས་པའི
དོན་གཉིས་ཀ་ཡོད་དོ་ཞེས་ཟེར་རོ།།ཐེག་པ་ཆེན་པོའི་སློབ་དཔོན་དག་ནི་མི་མཐུན་ཏེ།འདི་ལྟར་འཕགས་པ་ཀླུ་གྲུབ་ཀྱི་རྗེས་སུ་བགྲང་བ་དག་ནི།མདོ་སྡེ་གང་སྟོང་པ་ཉིད་མཁྱུད་ཅིང་ཀུན་རྫོབ་ཀྱི་བདེན་པ་གཙོ་བོར་སྟོན་པ་དེ་དག་ནི་དྲང་བའི་དོན་ཡིན་ལ།མདོ་སྡེ་གང་སྟོང་པ་ཉིད་དོད
དམ་པའི་བདེན་པ་གཙོ་བོར་སྟོན་པ་དེ་དག་ནི་ངེས་པའི་དོན་གྱི་མདོ་སྡེ་ཡིན་ནོ།།དེའི་ཕྱིར་འཁོར་ལོ་དང་པོར་ནི་གཟུགས་ལ་སོགས་པའི་ཕུང་པོ་དང་།ཁམས་དང་།སྐྱེ་མཆེད་རྣམས་རྣམ་པར་བཞག་ལ།ཐ་མར་ཡང་ཡང་དག་པ་མ་ཡིན་པའི་ཀུན་ཏུ་རྟོག་པ་ཡོད་པར་བསྟན་པའི
ཕྱིར་དྲང་བའི་དོན་ཡིན་ལ།བར་པར་ནི་སྟོང་པ་ཉིད་ཀྱི་རྣམ་པ་གསལ་པོར་བསྟན་པའི་ཕྱིར་ངེས་པའི་དོན་ཡིན་པར་བཞེད་དོ།།འཕགས་པ་ཐོགས་མེད་ཀྱི་རྗེས་སུ་འབྲང་བ་དག་ནི།འཕགས་པ་དགོངས་པ་ངེས་པར་འགྲེལ་པའི་རྗེས་སུ་འབྲངས་ནས།བཀའ་དང་པོ་ནི་སྟོང་པ་ཉིད་
མཁྱུད་ནས་ཡོད་པའི་རྣམ་པ་སྟོན་པ་དང་།གཉིས་པར་ཡང་ཡོད་པ་ཉིད་མཁྱུད་ནས་སྟོང་པ་ཉིད་ཀྱི་རྣམ་པ་སྟོན་པའི་ཕྱིར་ངེས་པའི་དོན་མ་ཡིན་ལ།ཐ་མར་ནི་རང་བཞིན་གསུམ་གྱི་སྒོ་ནས་ཡོད་པ་དང་མེད་པ་ལེགས་པར་ཕྱེ་ནས་སྒྲོ་འདོགས་པ་དང་།སྐུར་པ་འདེབས་པའི་མཐའ་གཉིས་
ཀ་སྤངས་པའི་ཕྱིར་ངེས་པའི་དོན་ཡིན་པར་བཞེད་དོ།།དེ་ལྟར་ཡང་འཕགས་པ་དགོངས་པ་ངེས་པར་འགྲེལ་པ་ལས།བཅོམ་ལྡན་འདས་ཀྱིས་དང་པོར་ཡུལ་ཨཱ་ར་ཎ་སི་དྲང་སྲོང་ལྷུང་བ་རི་དྭགས་ཀྱི་ནགས་སུ་ཉན་ཐོས་ཀྱི་ཐེག་པ་ཡ་ཡང་དག་པར་ཞུགས་པ་རྣམས་ལ།འཕགས

པའི་བདེན་པ་བཞི་བསྟན་པའི་རྣམ་པས་ཆོས་ཀྱི་འཁོར་ལོ་ངོ་མཚར་རྨད་དུ་བྱུང་བ་སྔོན་ལྷར་གྱུར་པའམ།མིར་བླར་པ་སྲས་ཀྱང་ཆོས་དང་མཐུན་པར་འཇིག་རྟེན་དུ་མ་བསྐོར་བ་ཞིག་རབ་ཏུ་བསྐོར་ཏེ།བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་བ
དེའང་བླ་ན་མཆིས་པ།སྐབས་མཆིས་པ།དྲང་བའི་དོན།རྩོད་པའི་གཞིར་གནས་སུ་གྱུར་པ་ལགས་ལ།བཅོམ་ལྡན་འདས་ཀྱིས་ཆོས་རྣམས་ཀྱི་ངོ་བོ་ཉིད་མ་མཆིས་པ་ཉིད་ལས་བརྩམས།སྐྱེ་བ་མ་མཆིས་པ་དང་།འགག་པ་མ་མཆིས་པ་དང་།གཟོད་མ་ནས་ཞི་བ་དང་།
རང་བཞི་དགྱེས་མྱ་ངན་ལས་འདས་པ་ཉིད་ལས་བརྩམས་ནས་ཐེག་པ་ཆེན་པོ་ལ་ཡང་དག་པར་རྫོགས་པ་རྣམས་ལ།སྟོང་པ་ཉིད་སྤྲོས་པའི་རྣམ་པས་ཆེས་ངོ་མཚར་རྨད་དུ་བྱུང་བའི་ཆོས་ཀྱི་འཁོར་ལོ་གཉིས་པ་བསྐོར་ཏེ།བཅོམ་ལྡན་འདས་ཀྱིས་ཆོས་ཀྱི་འཁོར་ལོ
བསྐོར་བ་དེའང་བྲན་མཆིས་པ།སྐབས་མཆིས་པ།དྲང་བའི་དོན།རྩོད་པའི་གཞིའི་གནས་སུ་གྱུར་པ་ལགས་ཀྱི།བཅོམ་ལྡན་འདས་ཀྱིས་ཆོས་རྣམས་ཀྱི་ངོ་བོ་ཉིད་མ་མཆིས་པ་ལས་བརྩམས།སྐྱེ་བ་མ་མཆིས་པ་དང་།འགག་པ་མ་མཆིས་པ་དང་།གཟོད
པ་ནས་ཞི་བ་དང་།རང་བཞིན་གྱིས་ཡོངས་སུ་མྱ་ངན་ལས་འདས་པ་ཉིད་ལས་བརྩམས་ནས་ཐེག་པ་ཐམས་ཅད་ལ་ཡང་དག་པར་ཞུགས་པ་རྣམས་ལ།ལེགས་པར་རྣམ་པར་ཕྱེ་བ་དང་ལྡན་པའི་ཤིན་ཏུ་ངོ་མཚར་ཟད་དུ་བྱུང་པོའི་ཆོས་ཀྱི་འཁོར་ལོ་གསུམ་པ་བསྐོར་ཏེ།
བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་བ་འདི་ནི་བླ་ན་མ་མཆིས་པ།སྐབས་མ་མཆིས་པ།ངེས་པའི་དོན་ལགས་ཏེ།རྩོད་པའི་གཞིའི་གནས་སུ་གྱུར་པ་མ་ལགས་སོ།།ཞེས་གསུངས་སོ།།འདིའི་བསྡུས་པའི་དོན་ནི་གཉིས་ཀྱིས་རིག་པར་བྱ་སྟེ།འདི་ལྟར།བཤད་པའི་ཆོས་ཀྱི་འཁོར་ལོ་དང་།འཆད་བྱེད

ཆོས་ཀྱི་འཁོར་ལོ་གཉིས་སོ།།དང་པོ་ལའང་།བདེན་པ་བཞིའི་འཁོར་ལོ་དང་།མཚན་ཉིད་མེད་པའི་འཁོར་ལོ་གཉིས་སོ།དང་པོ་ལའང་།ཆོས་ཀྱི་འཁོར་ལོ་ཡང་དག་པར་བསྟན་པ་དང་།དེ་ཉིད་དམན་པར་བསྟན་པའོ།།དང་པོ་ལའང་།སྟོན་པ་གང་གིས།དུས་ནམ་གྱི་ཚེ།གནས་གང་དུ།གདུལ་བྱ་གང་ལ།།
བརྗོད་བྱ་གང་ལས་བརྩམས་ཏེ།ཆོས་ཀྱི་འཁོར་ལོ་གང་བསྐོར་བ་རྣམས་ཀྱིས་ཤེས་པར་བྱའོ།།དེ་ལ་དང་པོ་ནི།བཅོམ་ལྡན་འདས་ཀྱིས་ཞེས་པའོ།།གཉིས་པ་ནི།དང་པོར་ཞེས་པའོ།།གསུམ་པ་ནི།ཡུལ་ཝཱ་ར་ཎ་སི་ཞེས་པའོ།།བཞི་པ་ནི།ཉན་ཐོས་ཀྱི་ཐེག་པ་ལ་ཞེས་སོ།།ལྔ་པ་ནི།འཕགས་པའི་བདེན་པ
ཞེས་སོ།།དྲུག་པ་ནི།ཆོས་ཀྱི་འཁོར་ལོ་ངོ་མཚར་རྨད་དུ་ཉུང་བ་ཞེས་སོགས་སོ།།གཉིས་པ་ཆོས་འཁོར་དེ་ཉིད་དམན་པར་བསྟན་པ་ནི།བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་བ་དེའང་ཞེས་སོགས་སོ།།དེ་ལ་བླ་ན་མཆིས་པ་ཞེས་པ་ནི་འཁོར་ལོ་ཐ་མ་གཉིས་གོང་ན་ཡོད་པའི་ཕྱིར་རོ།།དེ་ཉིད་ཀྱི་ཕྱིར་སྐབས
ཡོད་པའོ།།དྲང་བའི་དོན་ཅེས་པ་ནི་སྒྲ་ཇི་བཞིན་པ་མ་ཡིན་པའི་ཕྱིར་རོ།།འདི་ཉིད་ཀྱིས་ན་རྩོད་པའི་གཞིའི་གནས་སོ།།གཉིས་མཚན་ཉིད་མེད་པའི་ཆོས་ཀྱི་འཁོར་ལོ་ལའང་།ཆོས་ཀྱི་འཁོར་ལོ་ཡང་དག་པར་བསྟན་པ་དང་།དེ་ཉིད་ངེས་པའི་དོན་མ་ཡིན་པར་བསྟན་པའོ།།དང་པོ་ལའང་སྔ་མ་ལྟར་དྲུག་ལས།སྟོན
པ་གང་གིས་ཞེ་ན།བཅོམ་ལྡན་འདས་ཀྱིས་ཞེས་སོ།།དུས་ན་བདེན་བཞིའི་ཆོས་འཁོར་བསྐོར་བ་དེའི་འོག་ཏུའོ།།